ISANDA LAUAS
Tere tulemast saatesse!
Kui enne saadet oma külalisega vestlesin,
jäi mulle selline kindlus, et me võime loota Jumala tõotustele.
Tere tulemast Tomi Lehto! - Aitäh.
Mul jäi selline mulje, kuna oled olnud 10 aastat Ameerikas
ja hästi pikka aega usu varal.
Sa oled õppinud ja õpid usaldama Jumalat.
Enne, kui läheme su nende 10 aasta juurde,
uurime lähemalt, kes on Tomi Lehto?
Võib öelda, et olen oma taustalt täitsa tavaline soomlane.
Olen sündinud Kesk-Soomes, Jyväskyläs.
Sündisin kristlikus peres.
Mul on usklikud ja ülivõrratud vanemad.
Piibel ütleb: "Austa oma ema ja isa."
Nüüd on see tore austamise võimalus läbi televisiooni olemas.
Koolis käisin Soomes.
Nagu aru saan, oled juba lapsest saadik usklik.
Leerikooli ajal oli sul selline sügavam kogemus
ja kolmas kord juba lõplik juurdumine Jumalas.
Nii see oli.
Siin saan rääkida ka ühe toreda loo.
Osalesin Niilo Ylivainio koosolekutel enne, kui olin veel sündinudki.
Kuulsin sellest hiljem. Ise ma seda ei mäleta.
Kasvasin üles nö koguduse keskel,
kus käisime kas igapäevaselt või iganädalaselt.
Me käisime koguduses palju.
15 aastasena olin koguduse laagris,
kus tegin lõpuks otsuse,
et tahan kogu südamest järgida Jumalat.
Seejärel ristiti mind mu oma koguduses Jyväskyläs.
Kas su sõprusringkonnas oli ka usklikke?
Milline sõprusringkond sul üldse nooruses oli?
Et kui kõik ausalt ära rääkida,
siis eks koguduse keskel ja ürituste raames
sai palju ringi liikuda.
Käisin noortepäevadel, kust leidsin tõesti häid sõpru.
Aga mu vaimne pool polnud siis kahjuks veel nii sügav,
nii et rohkem veetsin aega mujal, kui vaimulikel koosolekutel.
Kooli kaudu oli mul sõpru ka mujalt ringkondadest,
aga paljud olid siiski eri kogudustest.
Kuid kas polnud mitte nii,
et su praegune naine mängis ka tol ajal olulist rolli,
et su innukus Jumala asjades kasvas?
See on tõesti väga huvitav lugu.
Olime koos ühes noortegrupis ja tegime noortetööd.
Loovust mul oli, aga vaimulikku täituvust jäi väheks.
See viis selleni, et mu praegune naine palvetas,
et Jumal saadaks mu teele inimesi,
kelle abil võiksin täituda Jumala Vaimuga,
kui Jumal tõesti tahab, et ma oleksin tema tulevane mees.
Selle palve järel asusin Jumalat kogu südamest otsima.
Tuli selline periood, kus ma tõesti tahtsin,
et Jumal võiks tulla ja kinkida mulle üliküllusliku elu.
Kus see asi siis konkreetselt toimus?
Toimusid mõned märkimisväärsed sündmused.
Üks neist kohe mu kodus.
Mul oli oma väike 1-toaline korter Jyväskyläs
ja ma mäletan seda hetke, kui seisin seal esikus.
Tegin südames otsuse, et ma ei taha elada kompromissides.
Mu probleem oli see, et olin käinud headel koosolekutel,
kus Jumala Vaim oli tugevalt kohal olnud.
Billy Graham ja teised suured jutlustajad.
Nendel koosolekutel oli mul tekkinud mingisugune arusaam igavikust.
Ma teadsin, et on olemas taevas ja põrgu.
Ma teadsin, et ma olen igavene.
Teisalt ma ei jaksanud enam seda elu elada,
mille keskel olin kasvanud.
Nooremana vaatsin ringi ja mõtlesin, mis minust 10 aasta pärast saab?
Milline mu elu saab olema?
Ma igatsesin midagi tõelist.
Ma räägin igavikust seepärast,
et ma mõtlesin, et lähen maailma; lähen pidu panema.
Ma olin nii küllastunud sellest religioossusest.
Aga ma teadsin, et on olemas igavik.
Ma teadsin, et kui ma lähen maailma tegema, mida iganes,
siis ma ei tea, millega mu elu lõpeb.
Ja ma teadsin, et seda ma ei taha.
Siis ma hüüdsingi Jumala poole,
et ma ei taha enam vana juurde tagasi minna.
Et tahan seda, mis on tõeline.
Kui Jeesus ütles, et Ta annab meile üliküllusliku elu,
siis see toimus kohe koha peal.
Siitpeale hakkas see toimuma ka minu elus.
Kui meie läheneme Talle, siis Tema läheneb ka meile.
Jah.
Sa lähenesid tõeliselt. Sa olid janune Tema ligiolu järele.
Väikse arutelu järel liikus see meelte alalt südame alale,
kus me sügavuste sügavustes nagu Matteuse 5:6 ütleb,
janunedes õiguse järele, seda ka rikkalikult saame.
Punktis, kus sa olid, oli kaks teed.
Kas minna maailma, või otsida Jumalat.
Selles punktis teevad üsna mitmed vale otsuse.
Minu jaoks oli see reaalsus, millest palju ei räägita.
See, et on olemas ka igavene hukatus.
Maapealne aeg ongi see aeg, kus me saame teha valiku.
See oli siiski mu südames teha see valik nende aastate jooksul.
Sest kui Jumala Vaim teeb selle töö
ja Tema Sõna upub võimsalt su südamesse,
siis sa tead, et kõike muud, aga mitte ainult põrgusse.
See teadmine on väike, aga siiski õiges suunas liikuv.
Ma teadsin, et pean saama midagi enamat.
See oli nagu paadist maale astumine.
Ma pidin sinna saama, aga ma ei teadnud, mis asi see oleks.
Jumal tõmbas sind oma headuses enda poole
ja sa vastasid sellele.
Mul on mitu külalist öelnud,
et nad teadsid, et Jumal oma headusega tõmbas,
aga nagu mingid takistused olid ees või nad läinud kaasa
ja hiljem on see asi juba palju raskem.
Jumal on nii hea.
Ta on nii võimas, et ei jätku sõnu.
See on üks võimas põhimõte, mis saadakse oma südamesse,
olgu see olukord, milline tahes.
Ma aina tuletan meelde, et Ta on nii hea.
Temas pole varjutuste varju ja muutusi.
See aitab meid paljudes olukordades.
See muutis sinu ja su naise kooselu. Saite elavalt teenida elavat Jumalat.
Me abiellusime 2000. aastal.
Mis seejärel juhtus, kui teil oli janu Jumala ligiolu ja Ta Sõna järele?
Siis tuli ilmselt tahtmine minna Piiblikooli?
Alguses, kui olime just abiellunud, saime ka head nõu
teineteist paremini tundma õppida, nii et olime veel aasta Jyväskyläs.
Sel ajal tegime ka noortetööd, nähes võimsaid vilju noorte seas.
Siis aga tuli selline janu ja arusaam, et kui tahame kasvada
ja minna edasi sinna, kuhu Jumal meid on kutsunud,
vajame lisalaengut, lisapanuseid.
Nagu oleks ragulkat kasutanud.
Et muidu me ei lähe läbi neist olukordadest.
Praktikas tähendanuks see seda,
et oleksime pidanud rajama koguduse sellele alale,
kus me noortega tööd tegime.
Aga kui see me silme ees seisis,
siis nägin, et me pole veel selleks valmis.
Siis algas meil selline otsingute aeg,
teadmata, kuhu oleks pidanud minema.
Aga siiski oli janu, mis meid kooli viis.
Te läksitegi ja kui kauaks?
See on pikk jutt, aga ma räägin lühidalt.
Olime jõudnud sinna maale,
et mõtlesime, et läheme mõneks kuuks,
kuna naine oli oma õpingutes aja maha võtnud.
Me palvetasime selle asja pärast ja läksime ka noortepastori jutule.
See pastor ütles, et läheksime terveks aastaks Ameerikasse.
Meie jaoks oli see üllatus, et korraga just selline sõnum tuli.
Ja veel meie oma pastori kaudu.
Tagantjärgi vaadates, oli see kõik muidugi Jumala armust.
Selle janu kaudu, mis meis oli, avas Ta selle ukse
ja me saimegi minna aastaks Ameerikasse Piiblikooli.
Aga te ei jäänud ainult aastaks?
See oli võimas aasta!
Me saime üles ehitatud ja nii palju asju juhtus seal.
Aga Jumal ütles, et me pole veel valmis.
Et nüüd tuleb koolis käia kokku 3 aastat.
Ja me olimegi USA-s 3 aastat.
Milline see õpe oli?
Mida te selle 3 aasta jooksul vaimselt õppida saite?
Üks suurimatest asjadest, mis meelde jäi, oli see,
et Jumal päriselt ka seisab oma tõotuste taga.
Kui Jumala Sõna ütleb midagi, siis me võime seda usaldada.
See tundub olevat nii lihtne asi.
Paljud mõtlevadki: "No muidugi, küll me usaldame Jumala tõotusi."
Aga see võimas sõna, et Jumal ütleb nii
ja mina võin seda usaldada, et ma võin seista selle tõotuse peal,
see oli teisalt nii tugev, kui meile seda iga päev õpetati.
Mõnikord, kui koju läksime, lebasime sohval või voodis
ja mõtlesime selle üle vahel poole ööni.
See pöörles me peas.
Seal õpetati ja laeti meisse nii palju asju.
Siis põrkub kokku selle olukorraga,
kus inimesele on loomulikud kõik aistingud, kuidas me avastame
ja ka see, kuidas Jumalariik toimib.
Siis on see just see ala,
mille üle me hakkame Piiblikoolis arutlema.
Alati, kui Jumal näitab mõnda asja oma Sõnast,
saame me selle oma elus reaalseks teha.
Ehk kui on mõni uus asi või olukord, mida me õpime tundma,
siis on väga tõenäoline, et samal nädalal tuleb olukord,
kus see asi muutub reaalseks.
Seal sisaldub ka meiepoolne osa.
Jakoobuse kiri ütleb,
et me poleks mitte ainult sõna kuuljad, vaid ka tegijad.
See sõna tuleks kohe praktikasse rakendada.
Ka see oli väga tähtis,
et saime reaalselt selle Sõna järgi elada.
Et kohe, kui olid midagi õppinud, rakendasid seda ka kohe oma elus.
Kas siin tuleb tihti ka see periood,
kui sa lihtsalt pead usus välja astuma?
Meenub ka see olukord, kui tuli teade Soome Sotsiaalametilt.
Et kuna oleme nii kaua Soomest eemal olnud,
peame oma haigekassakaardid tagasi saatma.
Seegi oli see periood, kus me astusime uue asja sisse.
Olukorda, kus sa ei tea, mis edasi saab.
Kus enam ei saa loota vana peale,
vaid tuleb astuda millegi uue sisse.
Sa jõuad punkti, kus oodata, mida Jumal selle peale ütleb.
Mingi asi näib või kõlab selliselt, aga mida Jumal ütleb?
Sest selle sõna peal ja koos selle sõnaga saame minna edasi.
Te plaanisite ka peret, ehk teie 2 last sündisid seal.
Teada on, et USA-s arstide ja haiglate maksud on teised,
kui need on Soomes.
Teil polnud ju mingeid regulaarseid sissetulekuid.
Ainult Jumala Sõna tõotustele te ju toetusitegi
ja ma arvan seda,
et see on olnud teile tõeline Jumala kool.
Nii see on.
Kui Marja 2004 aastal USA-s sündis, oli olukord, kus arutasime,
kas poleks lihtsam olnud tulla tagasi Soome.
Sest siin on kõik hästi organiseeritud
ja kõik on samas tuttav.
Tihti on nii, et omal maal on ikka kõikse parem.
Kui räägid norrakaga, siis Norras on kõik kõige parem.
Või rootslasega rääkides on ikka Rootsis kõige parem.
Soomlase puhul on Soome üle kõige.
Meie jaoks oli see ususamm mitte valida kergemat teed.
Tõsi see on, et paljud valivad kergema tee,
mitte selle, mille Jumal annab.
Meile avanes uskumatul kombel uks,
kust kaudu saime minna ühte väiksesse ja imeilusasse haiglasse,
kus olid väga kenad ämmaemandad.
Muidu võtavad USA-s üldiselt arstid sünnitusi vastu,
aga selles haiglas ämmaemandad.
See oli väga lahe koht.
Sünnitus oli üleloomulik ja Jumala arm oli ligi.
Meie esimene laps sündis ka seal. See oli nii tore.
Need aastad olid sellised aastad,
kus sai astuda välja kõigest harjumuslikust.
Me astusime sellesse,
et Jumal on ka tegelikult oma tõotuste taga.
Kui mõelda sellele, et sina ja su naine olite ühes vaimus,
ehk teisisõnu - teil ei tekkinud nii kergesti vastuolusid,
kus vahel üks on elavas usus ja teine on natuke vähem usus.
Sest sellest võivad kergesti tekkida võitlused,
kus ka hingevaenlane saab jala ukse vahele panna.
Abielu on võimas asi ja me peame seda ka kaitsma.
See oli ka suur asi, et me saime koos minna Piiblikooli.
Soovitangi siinkohal abielupaaridele- minge koos!
Jumal kutsubki neid asju koos tegema.
Mitte nii, et üks on kuskil mujal. See pole võimalik.
On ka olukordi, kus algne olukord on erilisem ja väljakutsuvam.
Aga meie jaoks oli suurepärane, et saime koos kasvada.
Kuna teil polnud regulaarset sissetulekut,
siis te praktiseerisite külvi ja lõikuse seadust.
Jah. See oli meie jaoks täitsa uus asi.
Sest me olime harjunud sellega, et teeme natuke tööd, saame raha
ja maksame siis makse.
Varem maksime ka kogudusele kümnist.
Sedagi mäletan.
Tegime otsuse austamaks Jumalat oma sissetulekuga.
Külvamine ja lõikamine sai meie jaoks nii elavaks,
et sellest räägiks kohe või mitu lugu, kui siin saates vaid aega jätkuks.
Aga meile sai selgeks,
et Jumal kutsus meid olema õnnistuseks.
Ja kui ma hakkan andma, nagu Jumal ütleb Johannese 3:16,
"Sest nõnda on Jumal maailma armastanud, et Ta andis."
Me ei saa kunagi anda nii palju, nagu Tema andis.
Kuid selle andmise läbi, mis Tema tegi, oleme me täna siin.
Aga meie andmise läbi
võivad mitmed teised leida tulevikus tee Tema juurde.
Me mõistsime, et see, mille Jumal on meile andnud,
seda saab vabastada meie kätest koguduse tööks,
misjonitööks ja õnnistuseks teistele.
Ja seejuures saime näha, et Jumal ei jää meile midagi võlgu.
Piibel räägib ka, et mõni annab oma küllusest,
aga lesknaine andis oma vähesest, mis tal oli.
Teil polnud sissetulekuid.
Te hakkasite praktiseerima lesknaise vähese andmise õnnistust.
Jah. Ja see on ka selline teatud vägev õnnistus,
kuna kõik, kuhu Jumal meid kutsub, kõik töötab usu läbi.
See väljakutse anti meile juba Piiblikooli ajal.
See nägemus, mis sul on,
see on selline, mille sa ise teed reaalseks.
Te olite USA-s 10 aastat. Teist said USA kodanikud.
Teil oli eesmärk elada seal perena edasi,
aga siis Jumal ütles teile midagi. Mida Ta ütles?
Kõik oli hästi ja läks nagu õlitatult.
Meil oli ilus maja. Kõik oli kena.
Lapsed olid koguduses heas osaduses.
Nad käisid eelkoolis.
Aga siis hakkas Jumal mind kõnetama.
Ta kõnetas mu vaimu ja küsis: "Mida sa tahad oma elult?"
Kui hakata tunnistama neist asjadest,
siis tundub, nagu oleksin praegu tolles ajahetkes.
5 aastat tagasi olin koguduses tööl. See kogudus teeb suurt tööd.
Inimesi tuleb massiliselt kogudusse. Igal nädalal tuhandeid.
Meie töö oli ülimalt viljakas ja me olime sellega kaasas.
Kuid siis hakkas Jumal minuga rääkima.
Alguses arvasin, et mõtlen ise mingeid hulle asju välja,
nii et lükkasin selle asja kõrvale.
Aga siis kord tuli see asi nii selgelt üles,
et see oli kohe südamest.
Aju ei jõudnud vahele segada.
Mu südamest tuli Laul 2:8
"Küsi minult ja ma annan paganad su pärandiks,
ilmamaa otsad su omandiks."
Mõtlesin: "Seda ma tahan, Jumal!"
See on saatnud meid kõigis neis väljakutseid täis olukordades,
kus me praegu oleme.
See viis meid edasi.
Nüüd on tulnud aeg hakata andma.
See oli suur otsus.
Te olite ju USA kodanikud ja eesmärk oli elu seal jätkata.
See oli pere seisukohalt tähtis otsus tulla tagasi Soome.
Oli küll jah.
Ütlesin Jumalale, et mina seda oma naisele ei ütle,
et me minema läheme.
Näiteks, kui elasime Floridas, siis ütlesime,
et me ei lähe Soome sellel eesmärgil, vaid muudel põhjustel.
Ja ka laste seisukohalt.
Vanemad saavad sellest aru,
et lapsed on heas koguduses heas osaduses,
kus on hea vaimne kontakt.
See oli mu jaoks üks suurimaid väljakutseid.
Kuidas sa praegu koged, milline see sõnum teie jaoks õieti on?
Praegusel hetkel oleme Soomes ühe ülesande pärast.
Mitte selle pärast, et me ise oleks seda tahtnud.
Ausalt öeldes oleme nüüd õnnelikud ja rõõmsad inimesed.
Nii hea on olla Jumala parima tahte sees.
Jumal õnnistab ja kannab meie eest head hoolt.
Aga nüüd on meil ülesanne siin Soomes.
Meil on ülesanne levitada häid uudiseid Jeesusest
ja levitada häid uudiseid sellest, et me saame näha,
kuidas Soome "põlema läheb".
Me saame näha, et Soome liigub edasi
ja veel pole nii, et Soome aeg oleks möödas,
vaid et just nüüd on Soome aeg.
Nüüd on aeg, et saame näha suuri asju Soomes sündimas.
See sama Jumal, kes teeb suuri asju kogu maailmas,
see Jumal tahab teha neid asju ka Soomes.
Olen näinud evangelistina reisides ja nüüd koguduse pastorina,
et inimeste silmad on sageli välistel asjadel;
sellel, mida saab näha, tunda ja kuulda.
Aga kui me peame hakkama liikuma edasi usus,
siis see on mingil määral radikaalne asi,
sest usk on radikaalne asi.
Aga te valmistusite USA-s 10 aastat
ja Jumalal on palju teisigi peresid ja abielupaare,
et süüdata tuld mitmel pool Soomes.
Ma usun seda, et see juhtub üheaegselt
ja kui neid hakkab tulema piisavalt palju,
siis need ühendavad oma jõud.
Usun seda, et see liikumine, mis praegu toimub,
on selline liikumine,
kus Jumal tõesti annab inimestele ja kogu Kristuse ihule väe.
Küsimus pole vaid ühes või kahes inimeses.
Kogu Soome kogudus süttib suure tulena põlema
ja läheb inimestele vastu,
nii, et miljonid tulevad Soomes Jumalariiki.
See on võimas tõotus.
Aga nüüd ütle meie vaatajatele,
mida Püha Vaim su südamele just praegu annab.
See, mis mulle südamesse tuli, on see,
et Jumalariik on õigsus, rahu ja rõõm.
See tähendab seda, et ma usun,
et Jumal tahab puudutada sind just praegu su kodus,
kui oled seda saadet vaadanud.
Võib olla sa oled sarnases olukorras, kui ma olin aastaid tagasi.
Sa oled pöördepunktis ja igatsed midagi enamat.
Usun, et Jumal tahab teha midagi just praegu.
Jumal vastab alati, kui me hüüame Ta poole.
Aga palvetagem nüüd.
Meie palvetame ja palveta ka sina seal kodus.
Tõsta oma käed üles taeva poole.
Palvetagem, et Jumala Püha Vaim, kes on siin stuudios,
võiks olla ka seal, kus sa just praegu viibid.
Ta võib puudutada sind,
sest Jumala trooni ees on suur rõõm ja rahu.
Aitäh Jumal Su ligiolu, väe ja võidmise eest praegu
igas elutoas, iga inimese elus.
Aitäh Jumal selle eest, et nad tulevad näljastena Su ligi,
nagu Jakoobuse 4:8 ütleb:
"Kui me hoiame Jumala ligi, siis Jumal hoiab meie ligi."
Aitäh Jumal, et Sa võid puudutada.
Aitäh Su ligiolu eest ja tule eest,
mis võib puudutada igat ühte praegusel hetkel.
Aitäh Jumal Su rõõmu eest nende olukordade keskel,
lastega perede keskel.
Jeesuse võimsal nimel just nüüd. Aamen!.
Aitäh Tomi! Kõike seda, mida palvetasid, tahame vastu võtta.
Võiksime lõpetada sellega,
et süttigu südamed lõpuaja Püha Vaimu vihmaga,
mis saab kasta seda kuiva maad.
Keegi võib mõelda, et minu aeg on möödas.
Või keegi võib mõelda, et Jumal ei saa mind kasutada.
Ma tahan julgustada, et Jumal saab kasutada igaüht.
Ta võib kasutada, täita ja seejärel taas kasutada.
Ja seda selles olukorras, mis sul hetkel on.
Olgu see nii hull, kui tahes
Sellest võib saada tunnistus Jumalast ja Tema headusest.
Aitäh nende julgustussõnade eest ja kõige eest, millest vestlesime.
Jumal viigu sinu ja su naise teenimistööd väeliselt edasi!
Aitäh!
Kui soovid toetada Eesti TV7 tööd, helista 900 1777 (kõne hind 7)
või annetada pangaülekandega.
Meie andmed leiad meie kodulehelt www.tv7.ee Tänud!
Tõlge: Raul Jürimaa